এক্সপ্রেস রিপোর্ট ॥ আব্দুল কাদের মোল্লার ফাঁসি কার্যকর সকাল পর্যন্ত বিলম্বিত করা হয়েছে। তার আইনজীবীদের আবেদনে মৃত্যুদণ্ড কার্যকর স্থগিতের আদেশ দিয়েছেন সুপ্রিম কোর্টের চেম্বার বিচারপতি সৈয়দ মাহমদু হোসেন। রাতে কাদের মোল্লার আইনজীবী ব্যারিস্টার আব্দুর রাজ্জাক জানান, মৃত্যুদণ্ড কার্যকর আগামীকাল বুধবার সকাল সাড়ে ১০টা পর্যন্ত স্থগিত রাখার আদেশ পেয়েছেন তারা। এরআগে স্বরাষ্ট্র প্রতিমন্ত্রী শামসুল হক টুকু জানিয়েছেন, মানবতাবিরোধী ও যুদ্ধাপরাধের দায়ে মৃত্যুদণ্ড প্রাপ্ত জামায়াতের নেতা কাদের মোল্লার ফাঁসি গত রাত ১২.০১ মিনিটে কার্যকর করা হবে। এ খবরে রাত ৮টার মধ্যেই কাদের মোল্লার সঙ্গে দেখা করার জন্য তার পরিবারের সদস্যদের চিঠি দিয়েছিল কারা কর্তৃপক্ষ। এই রায় কার্যকরকে কেন্দ্র করে যেকোনো ধরনের পরিস্থিতি মোকাবেলায় সারা দেশে নিরাপত্তা জোরদার করা হয়েছে। রায় কার্যকর করা হবে এমন ঘোষণা ...